laion/Wikipedia-Exotic huggingface dataset:
גמר ליגת האלופות 2020

גמר ליגת האלופות 2020 של עונת 2019/2020 נערך באצטדיון האור, שבליסבון בירת פורטוגל, ב-23 באוגוסט 2020, בשעה 20:00 (שעון מקומי UTC+1, בשעה 22:00 שעון ישראל), בין באיירן מינכן לבין פריז סן ז'רמן והסתיים בניצחון של באיירן מינכן בתוצאה 0–1. לבאיירן מינכן זו הייתה ההופעה ה-11 בגמר ואילו לפריז סן ז'רמן זו הייתה הופעת הבכורה במעמד. במקור, הגמר אמור היה להתקיים ב-30 במאי באצטדיון אטאטורק באיסטנבול, אך בעקבות מגפת הקורונה נדחה מועד המשחק, והוא הועבר לאצטדיון האור בליסבון, כחלק מטורניר "שמונה האחרונות", שבו כל משחקי המפעל החל מרבע הגמר הועברו לליסבון, ושוחקו ללא קהל. לאחר הזכייה התמודדה באיירן מינכן במשחק הסופר קאפ האירופי לשנת 2020 מול המנצחת של גמר הליגה האירופית 2020 - סביליה. ערך מורחב – עונת 2019/2020 בליגת האלופות באיירן מינכן החלה במהירות בשלבי הפתיחה ושלטה במשחק, לפני שפריז נכנסה למשחק אחרי 10 דקות. בדקה ה-18 הגיעה ההזדמנות הראשונה של פריז כשקיליאן אמבפה העביר כדור לניימאר בצד שמאל של רחבת העונשין, אך בעיטתו נבלמה על ידי רגלו של שוער באיירן מנואל נוייר. בדקה ה-22, חלוץ באיירן, רוברט לבנדובסקי, קיבל את הכדור ברחבת העונשין, כשהוא בועט תוך כדי סיבוב לעבר השער אך הכדור פגע בקורה. כעבור שתי דקות, אנחל די מריה מצא את עצמו פנוי מול השער לאחר מהלך של דאבל-פס עם אנדר הררה אך בעט את הכדור מעל המשקוף. בדקה ה-25 בלמה של באיירן ג'רום בואטנג נפצע והוחלף על ידי ניקלאס זולה. בעיטה מחוץ לרחבה של הררה בדקה ה-29 פגעה בשחקן באיירן ונהדפה החוצה, בעוד שנגיחה של לבנדובסקי נעצרה על ידי קיילור נבאס שוערה של פריז בדקה ה-31. בדקה ה-45, מסירה רעה של דויד אלאבה בקו האחורי של באיירן הגיעה לקיליאן אמבפה, זה הגיע אל השער לאחר דאבל פס עם הררה אך נוייר הצליח לעצור את הכדור. בתוספת הזמן של המחצית קינגסלי קומאן נפל ברחבה לאחר שנפגע מזרועו של תילו קהרר אך השופט דניאלה אורסטו דחה את טענות באיירן לפנדל, ושרק לסיום המחצית הראשונה שהסתיימה בתוצאה 0–0. בדקה ה-59 כבשה באיירן את השער היחיד במשחק שהגיע מנגיחה של קומאן, בוגר האקדמיה של פריז סן-ז'רמן. תומאס מילר העביר מסירה של סרג' גנאברי בחזרה למגן הימני יוזואה קימיך, שהגביה את הכדור מהפינה הימנית שמחוץ לרחבה לעבר קומאן שהיה ללא שמירה, וזה נגח לעבר השער של נבאס והכניע אותו. לאחר השער, באיירן יצרה במהירות הזדמנויות נוספות במחצית המגרש של פריז אך לא הצליחה לנצל אותן. בהמשך באיירן עברה לגישה הגנתית יותר, ובדקה ה-70 נוייר ביצע הצלה נוספת לאחר שמרקיניוס הברזילאי מצא את עצמו לבד מול נויר אחרי מסירה של אנחל די מריה לצד שמאל של הרחבה. שלוש דקות לאחר מכן אמבפה ספק הוכשל ברחבה על ידי קימיך אך השופט אורסטו שוב החליט שלא להעניק פנדל. ההזדמנות האחרונה של פריז הגיעה בתוספת הזמן, אמבפה מסר כדור מתוך הרחבה לניימאר שהסתובב בחדות ובעט לעבר הקורה הרחוקה אך גם רגלו המושטת של המחליף אריק מקסים צ'ופו-מוטינג לא הגיעה לכדור שחלף ליד הקורה ויצא החוצה. דקות לאחר מכן הגיעה שריקת הסיום כשלוח התוצאות מראה 1–0 לבאיירן מינכן. שופט: איטליה דניאלה אורסטו קוונים: איטליה לורנצו מנגנלי, איטליה אלסנדרו גיאלנטיני שופט רביעי: רומניה אובידיאו האטגאן שופט וידאו: איטליה מסימיליאנו איראטי שופט וידאו שני:איטליה מרקו גידה, שופט וידאו לנבדל: ספרד רוברטו דיאז פרז דה פלומר שופט וידאו תומך: ספרד אלחנדרו הרננדז הרננדז סטטיסטיקת משחק
המינהל הראשי לביטחון פנים של משטרת רוסיה

המינהל הראשי לביטחון פנים של משטרת רוסיה, רשמית המינהל הראשי לביטחון פנים של משרד הפנים של הפדרציה הרוסית (ברוסית: Главное управление собственной безопасности МВД России, בראשי תיבות: ГУСБ МВД РФ) הוא שמה של יחידת סמך משטרתית, המהווה יחידה מבצעית עצמאית במשרד הפנים של הפדרציה הרוסית, האחראית לחקירות שוטרים. פעילויות המינהל מתואמות ונשלטות באופן אישי על ידי שר הפנים של רוסיה. המינהל הראשי לביטחון פנים של משרד הפנים ברוסיה הוקם בדצמבר 1995, כגוף לחקירות פנים וחקירת שוטרים שהפרו חוק. בנובמבר 2004 הוקמה המחלקה לביטחון פנים של משרד הפנים של רוסיה במסגרת ארגון מחדש של מבנה משרד הפנים, בהתאם לצו נשיא רוסיה מיום 5 בנובמבר 2004 מספר 1407. בעת הקמתה המחלקה נועדה למנוע מאנשי המשטרה לבצע מעשים לא חוקיים ולמנוע קליטת בעלי עבר פלילי לעבודה במשרד הפנים, למנוע ולגלות פשעים ושחיתות מצד עובדי המשרד, פקידי ממשל פדרליים, עובדי המשטרה ואזרחים בשירות המשטרה. סוכנויות לביטחון פנים היו קיימות מאז ומתמיד בכל המבנים: בוועדה לביטחון המדינה (ק.ג.ב.) ובמשרד הפנים של ברית המועצות פעל כוח חקירות שכזה, ההבדל הוא שבתקופה הסובייטית, אמצעי ההשפעה הוקצו לשירותי כוח אדם והיו בעלי אופי חינוכי, שכן ההפרות היו בעיקר משמעתיות. בתנאי השוק שנוצרו לאחר התפרקות ברית המועצות, שוטרים רבים התפתו להתעשר בקלות. מספר הפשעים שביצעו קציני אכיפת החוק גדל, מה שאילץ את המדינה ומשרד הפנים ליצור בשנת 1995 גוף מיוחד למאבק בשוטרים שהפרו חוק. שירותים דומים קיימים במשטרות באירופה ובאמריקה שנים רבות וסמכויותיהם ומצבת כח האדם גדולה משמעותית מהגוף הרוסי. לדוגמה, מחלקת חקירות הפנים של משטרת ניו יורק מעסיקה יותר מ-540 עובדים - פי שלושה יותר ממחלקת ביטחון הפנים במשטרת מוסקבה. בשנת 2011 פתרו עובדי השירות 5,000 פשעים שביצעו נציגי רשויות אכיפת החוק. שני שלישים מהם הואשמו בלקיחת שוחד והתעללות בעצורים בעת תפקידם. ואלרי סרבריאקוב (1995—2001) קונסטנטין רומודנובסקי (2001–יוני 2005) לוטננט גנרל יורי דרגונצב (17 במרץ 2006–18 ביוני 2012) לוטננט גנרל אלכסנדר מקארוב (28 ביולי 2012–הווה) המחלקה לחקירות שוטרים ועדת החקירות של רוסיה אתר האינטרנט הרשמי של המינהל הראשי לביטחון פנים של משטרת רוסיה (ברוסית) המחלקה לביטחון פנים של משרד הפנים של רוסיה ביוטיוב Полиция в полиции на Первый канал За безопасность МВД ответит контрразведчик מונה בהמשך למנהל שירות ההגירה הפדרלי של רוסיה Глава Управления собственной безопасности МВД подал в отставку,30.05.2012, Vesti.ru Президент назначил главу ГУСБ МВД России,31.07.2012, 00:52, RG.ru
אדפורטון

אדפורטון (באנגלית: Adforton) הוא כפר קטן בצפון הרפורדשייר, אנגליה. הכפר נמצא על כביש A4110 כ-35 קילומטר צפונית להרפורד ולווימור, והיא קרובה לגבול ויילס. במילון הטופוגרפי של אנגליה ו-וויילס (אנ') משנת 72–1870 אדפורטון מתוארת כך ”אדפורטון נמצאת במחוז אדמניסטרטיבי (אנ') יחד עם סטנוויי (Stanway), פייטו (Paytoe), וגראנג' (Grange). בקהילה של לינטוורין (Leintwardine), בהרפורד (Hereford), 2 מיילים צפונית מערבית לוויגמור (Wigmore) עם אוכלוסייה של 250 איש ו-57 בתים באזור”. מספר הגברים המועסקים לפי העיסוק שלהם בשנת 1881. מספר הנשים המועסקות לפי העיסוק שלהן בשנת 1881. מספר הגברים המועסקים לפי העיסוק שלהם בשנת 2011. מספר הנשים המועסקות לפי העיסוק שלהן בשנת 2011. גודל האוכלוסייה בעיירה היה נתון לשינויים במשך השנים, כאשר השיא היה במפקד של 1901 אז נמנו 205 תושבים, נקודת השפל נספרה במפקד של שנת 2001 עם 108 תושבים. ניתן גם לזהות שינויים באופי התעסוקתי של התושבים, לעומת המפקד ב-1881 אז היה העיסוק הדומיננטי בקרב הגברים בחקלאות - 32 מהגברים. ב-2011 עיקר העיסוק של הגברים היה במקצועות הדורשים מיומנות. השוני הבולט יותר הוא בקרב הנשים, שם בשנת 1881 המספר הבולט ביותר הוא של נשים ללא עיסוק מוגדר - 29 נשים. ב-2011 רוב הנשים עסקו כבר במקצועות מוגדרים. כנסיית סנט אנדרס תוכננה ונבנתה בשנת 1875 על ידי האדריכל ג'ון פולארד סדון. עד אז הייתה בכפר רק קפלה פרימיטיבית שנבנתה בשנת 1863. הכנסייה משמשת גם כאולם הקהילתי. מדיה וקבצים בנושא אדפורטון בוויקישיתוף באתר visionofbritian "Adforton History". www.lingen.org.uk. אורכב מ-המקור ב-4 במרץ 2016. נבדק ב-26 באפריל 2015. {{cite web}}: (עזרה) "Find us - Adforton St Andrew - A Church Near You". Church of England. אורכב מ-המקור ב-2020-04-15. נבדק ב-2020-04-15. ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
יוזף צ'טיז'וקי

יוזף צ'טיז'וקי (בצ'כית: Josef Čtyřoký; ‏30 בספטמבר 1906 – 11 בינואר 1985) היה כדורגלן צ'כוסלובקי ששיחק בעמדת המגן שמאלי. צ'טיז'וקי נולד ב-30 בספטמבר 1906 בסמיחוב, מחוז בפראג, שבאימפריה האוסטרו-הונגרית. את הקריירה התחיל במועדון מעיר הולדתו סלביה פראג בעונת 1925/26 בליגה הצ'כוסלובקית. ב-1928 עבר צ'טיז'וקי ל-SK קלאדנו ואחר כך ליריבה של סלביה, ספרטה פראג. בספרטה היו הוא וירוסלב בורגר לצמד מגנים ברמה הגבוהה ביותר. הוא זכה עימה ב-3 תוארי אליפות, אליפות בוהמיה ומוראביה אחת ובגביע מיטרופה ב-1935. צ'טיז'וקי קיבל ב-1931 זימון לשחק בנבחרת צ'כוסלובקיה ולעיתים רחוקות לא שיחק מאז עד לפרישתו ממנה. במונדיאל 1934 היה שותף ושיחק בכל ארבעת המשחקים של הנבחרת, כולל הגמר בו הפסידה 2–1 לאיטליה. משחקו האחרון היה ב-28 באוגוסט 1938 בניצחון 1–3 על יוגוסלביה בזאגרב. בסך ערך צ'טיז'וקי 42 הופעות בהן לא כבש כלל. ספרטה פראג אליפות צ'כוסלובקיה (3): 1932, 1936, 1938 אליפות בוהמיה ומוראביה: 1939 גביע מיטרופה: 1935 נבחרת צ'כוסלובקיה סגנית גביע העולם: 1934 יוזף צ'טיז'וקי, באתר Transfermarkt יוזף צ'טיז'וקי, באתר National Football Teams יוזף צ'טיז'וקי, באתר FootballDatabase.eu
תנשמת המפרץ

תנשמת המפרץ (שם מדעי: Phodilus; משמעות השם המדעי: "phōs" - אור שמש/אור יום, "deilos" - ביישן/פחדן, כלומר: "מפחדים מאור השמש") הוא סוג של דורסי לילה ממשפחת התנשמתיים, הכולל את שלושת המינים במשפחה שאינם שייכים לסוג תנשמת. הם חיים באפריקה המשוונית, בהודו ובדרום-מזרח אסיה עד אינדונזיה. הם הוגדרו ב-1830 בידי החוקר הצרפתי איזידור ז'ופרואה סנט-אילר (אנ'). מינים אלה דומים למיני התנשמות האחרים, אך לרוב קטנים יותר (בסביבות 30 סנטימטרים), בעלי "ציצות אוזניים" בולטות בדומה לשעיר ופרצוף השמע שלהם מבליט את פניהם יותר משאר התנשמות. הם כולם פעילי לילה, לרוב באזורי יערות עבותים. תנשמת מפרץ קונגולזית (Phodilus prigoginei) תנשמת מפרץ מזרחית (Phodilus badius) תנשמת מפרץ סרי-לנקית (Phodilus assimilis) מדיה וקבצים בנושא תנשמת המפרץ בוויקישיתוף תנשמת המפרץ, באתר ITIS (באנגלית) תנשמת המפרץ, באתר NCBI (באנגלית) תנשמת המפרץ, באתר GBIF (באנגלית) תנשמת המפרץ, באתר אנציקלופדיה בריטניקה (באנגלית)
תנשמת מסכה אוסטרלית

תנשמת מסכה אוסטרלית (שם מדעי: Tyto novaehollandiae) הוא מין של עוף דורס לילי ממשפחת התנשמתיים, החי בטבע בצפון אוסטרליה ובגינאה החדשה. תנשמת זו בעלת דו-צורתיות זוויגית, כאשר הנקבות גדולות וגם כהות יותר מהזכרים. משקל הזכרים הממוצע הוא 420 עד 800 גרם בעוד הנקבות שוקלות 545 עד 1,260 גרם בממוצע. אורכם 330 עד 410 מילימטרים בזכרים ו-390 עד 500 מילימטרים בנקבות, אשר בעלות מוטת כנפיים מרבית של 1,280 מילימטרים. לרוב עופות מהאזורים הטרופיים קטנות יותר מאשר קרוביהם מאזורים קרים וממוזגים. תנשמות אלה כהות מסורטטות בשחור, אך החזה והבטן לבנים. אזור הכנפיים וטבעת נוצות מסביב הפנים בעלי צבע כתום-אפרסק והפנים לבנות עם מקור אפור מעוקל. תפוצת התנשמת בטבע היא באזורים עם עצים פזורים או שיחיות פתוחות וכרי מרעה, אך לא עמוק ביערות או בסביבות מדבר. התנשמות הן טריטוריאליות וחוזרות לקנן בחלל עץ קבוע, דבר שפגע בכמה מהתנשמות. התנשמת היא פעילת לילה המחפשת בעזרת שמיעתה המצוינת עכברים, נמיות כיס קטנות, בנדיקוטיים, פוסומים, ארנבים, עטלפים, עופות, זוחלים ליליים וחרקים גדולים. היא משתמשת בטפריה הגדולות כדי לחטוף ולהרוג את טרפה, לרוב מצלילה לקרקע אך גם מבין ענפים או מהאוויר. אוכלוסיית התנשמת ביבשת אוסטרליה נמצאת בירידה, ובחלק מהמדינות, כגון ניו סאות' ויילס ווויקטוריה, הוכנסה לרשימת המינים המוגנים האסורים לציד. Tyto novaehollandiae calabyi תנשמת טסמנית (Tyto novaehollandiae castanops) - תת-המין הגדול ביותר Tyto novaehollandiae galei Tyto novaehollandiae kimberli Tyto novaehollandiae melvillensis Tyto novaehollandiae novaehollandiae Tyto novaehollandiae troughtoni מדיה וקבצים בנושא תנשמת מסכה אוסטרלית בוויקישיתוף תנשמת מסכה אוסטרלית, באתר ITIS (באנגלית) תנשמת מסכה אוסטרלית, באתר NCBI (באנגלית) תנשמת מסכה אוסטרלית, באתר Animal Diversity Web (באנגלית) תנשמת מסכה אוסטרלית, באתר האנציקלופדיה של החיים (באנגלית) תנשמת מסכה אוסטרלית, באתר GBIF (באנגלית) תנשמת מסכה אוסטרלית באתר הרשימה האדומה של IUCN
ג'ון דיר 3020

ג'ון דיר 3020 (באנגלית: John Deere 3020) הוא דגם טרקטור חַקלָאִי (טרקטור יבול) שיוצר על ידי ג'ון דיר בין השנים 1972–1964 בארצות הברית ו-מקסיקו "ג'ון דיר 3020" הוא טרקטור שיוצר על ידי "ג'ון דיר" כחלק מסדרת הדור החדש שלו בין השנים 1964-1972. דגם ה-3020 כמעט זהה לדגם "ג'ון דיר 3010" הדגם שהוא החליף. יש לו בסיס גלגלים של 90 אינץ', ויכולת דלק של 29 גלון (109.77 ליטר). הדגם הוצע עם שלוש אפשרויות מנוע שונות הכוללות: מנוע בנזין 3.7 ליטר 4 צילינדרים, מנוע דיזל 4.4 ליטר 4 צילינדרים ומנוע גז LP בנפח 3.7 ליטר, כולם מיוצרים על ידי ג'ון דיר. במהלך הפקת הייצור של הדגם בוצעו מספר שינויים קלים בדגם ובטרקטורים אחרים מהסדרה החדשה. אלה כללו העברת המנופים ההידראוליים מהצד השמאלי של המקף לקונסולה מימין למפעיל, עמעם צר יותר לשיפור הראות, ומנוף הילוכים ארוך וכפוף יותר. מספר אפשרויות של היצרן זמינות בדגם "3020" כללו סיוע גלגל קדמי הידראולי, מבנה הגנה מעל חופה, חופה מפלדה שנגררה לרול גארד. תא הנהג סגור עם חמום ומיזוג אוויר היה זמין גם כאפשרות עלות נוספת. בשנים 1964 - 1969 ייצר ג'ון דיר גם וריאנט תעשייתי של "3020". הוא נצבע בצהוב במקום ירוק והיה ידוע בשם "ג'ון דיר 500" סוג הנעה: 4x2 "ג'ון דיר 3020", שנת 1968 "ג'ון דיר 3020" "ג'ון דיר 3020" "ג'ון דיר 3020" "ג'ון דיר 3020" ג'ון דיר מודל A ג'ון דיר 5220 ג'ון דיר 9630 מדיה וקבצים בנושא ג'ון דיר 3020 בוויקישיתוף ג'ון דיר 3020, סרטון באתר יוטיוב ג'ון דיר / אתר הבית "ג'ון דיר 3020" tractordata.com/farm-tractors/000/0/6/63-john-deere-3020 "ג'ון דיר 3020" - כולל תמונות auctiontime.com/listings/farm-equipment/auction-results/list/category/1100/tractors/manufacturer/john-deere/model-group/3020
בובספוג מכנסמרובע (סדרת סרטים)

בובספוג מכנסמרובע (באנגלית: SpongeBob SquarePants) היא סדרת סרטי הנפשה אמריקאים, אשר מבוססים על סדרת טלוויזיה בעלת אותו שם. הסרטים מופצים החל משנת 2004 על ידי סרטי פרמאונט, חברת בת של חברת האם של ניקלודיאון, ViacomCBS. בסרטים מדבבים הצוות המקורי של הסדרה: טום קני, ביל פייגרברייק, רוג'ר בומפאס, קלנסי בראון, מר לורנס, ג'יל טלי, קרולין לורנס, מרי ג'ו קטלט ולורי אלן. ערך מורחב – בובספוג: הסרט בקומדיה מונפשת-פעולה זו, התוכנית של פלנקטון היא לגנוב את הכתר של המלך נפטון ולשלוח אותו לעיר הפגז המסוכנת, ואז למסגר את מר קראבס על הפשע. בובספוג ופטריק חייבים לנסוע לעיר הפגז תוך התמודדות עם כמה סכנות בדרך להחזרת הכתר כדי להציל את מר קראבס מזעמו של נפטון ומחתונת ביקיני ממעריצות פלנקטון. ערך מורחב – בובספוג מכנס מרובע - הסרט העלילה עוקבת אחר פיראט ששמו בורגר בירד (אנטוניו בנדרס), שגונב את הנוסחה הסודית של קראבי פטי באמצעות ספר קסום שמאפשר להתגשם של כל טקסט שנכתב עליו. אחרי שביקיני בוטן הופך לספיגה אפוקליפטית והאזרחים הופכים נגד בוב בובספוג, עליו להתחבר עם פלנקטון כדי למצוא את הנוסחה ולשמור את ביקיני בוטם. מאוחר יותר, בובספוג, פטריק, סקווידווארד, מר קראבס, סנדי ופלנקטון חייבים לנסוע אל פני השטח כדי להתעמת עם בורגר בירד ולקבל את הנוסחה בחזרה לפני שתחתון ביקיני ייהרס לחלוטין. ערך מורחב – בובספוג הסרט: מבצע הצלה סרט שלישי שוחרר בבתי הקולנוע בקנדה ב-14 באוגוסט 2020 ואחריו הושק סרטון על פי דרישה ושחרור CBS All Access בתחילת 2021 לצורך הזרמתו. את הסרט יביים טים היל, שכתב גם את התסריט עם מייקל קוומה מתוך סיפורם של אהרון שפרינגר, ג'ונתן אייבל וגלן ברגר. שחקני הקול הראשיים של התוכנית - טום קני, ביל פגרבקה, רודגר בומפס, קלנסי בראון, מר לורנס, ג'יל טלי, קרולין לורנס, מרי ג'ו קאטלט ולורי אלן - צפויים לחזור ולהשיב את תפקידיהם. הסרט יתאר כיצד בובספוג פגש את חבריו לראשונה במחנה קיץ. הסרט ישתמש באנימציית CGI מלאה המסופקת על ידי Mikros Image עבור רצפים מתחת למים. ב-23 בינואר 2019 אושר כי ההפקה על הסרט החלה רשמית. ערך מורחב – סנדי צ'יקס מצילה את ביקיני בוטום הסרט הרביעי שהוא בעצם סרט ספין אוף ראשון הוא על סנדי צ'יקס חברתם הטובה של בובספוג ופטריק. כאשר ביקיני בוטום נלקחה מהאוקיינוס, בובספוג וסנדי יוצאים למסע ענקי להחזיר אותו. אך בשביל להחזיר את העיר התת-ימית הם צריכים לעבור למדינת הולדתה של סנדי, טקסס, ולהחזיר את ביקיני בוטום לא לפני שישמידו מנכ"ל מרושע שמנסה לקחת את ביקיני בוטום. הסרט היה אמור לצאת לקולנוע בכל רחבי העולם באוגוסט 2024, אך בינואר 2024 מישהו הפיץ בטוויטר את כל הסרט במלואו. הסרט במהרה הגיע לכל הרשתות החברתיות והביקורות היו רעות. כאשר ניקלודיאון שמעו וראו את זה, הם החליטו שאין טעם להוציא אותו לקולנוע ובכך הסרט יצא לנטפליקס העולמי ב-2 באוגוסט 2024. ערך מורחב – בובספוג מכנסמרובע - דמויות תא אפור כהה מציין שהדמות אינה מופיעה בסרט. Mercedes Milligan (11 ביוני 2020). "Snail of a Tale: Tim Hill Gives Us the Scoop on The SpongeBob Movie: Sponge on the Run". מגזין אנימציה. נבדק ב-11 ביוני 2020. {{cite web}}: (עזרה)
אן לורל קרטר

אן לורל קרטר (באנגלית: Anne Laurel Carter;‏ נולדה ב-22 בספטמבר 1953, דון מילס, קנדה) היא סופרת קנדית שזכתה במספר פרסים ספרותיים בקנדה. אן לורל קרטר נולדה בעיירה דון מילס שבקנדה. לאחר סיום בית הספר היא למדה באוניברסיטת טורונטו, אך עזבה את הלימודים לאחר השנה הראשונה. בגיל 19 היא הגיע לישראל והחלה ללמוד עברית. במהלך הלימודים היא פגשה את בעלה הראשון, הזוג עבר לקליפורניה והתחתן. בהמשך הם עברו לטורונטו בה אן קרטר חזרה ללימודי אוניברסיטה וסיימה אותה. היא החלה ללמד אנגלית בבתי הספר בחלק הצרפתי של קנדה. בשנות ה-90 אן לורל קרטר החלה לפרסם את היצירות שלה. בשנת 1997 הסיפור No Missing Parts זכה בפרס השני של עיתון בטורונטו. גם בשנת 1998 הסיפור שלה זכה באותו פרס ובהמשך היא זכתה בפרס ספרותי קנדי עבוד סיפור קצר. בשנים 2001 ו-2002 היא קיבלה פרסים נוספים על ספרים שכתבה. בסך הכל אן לורל קרטר כתבה כ-18 ספרים בעיקר ספרי ילדים ונוער. בשנת 2008 יצאה לאור ספרה "נכדתו של הרועה" שמתאר את הסכסוך הישראלי-פלסטיני מבעד לעיניה של אמאני, ילדה פלסטינית. הספר זכה לפרסים מאיגוד הסיפריות הקנדיות וגופים נוספים. לעומת זאת הוא סומן כספר אנטי-ישראלי על ידי בני ברית, שביקשו להסיר את הספר מרשימות הקריאה המומלצות של אונטריו לבתי ספר. אתר האינטרנט הרשמי של אן לורל קרטר אן לורל קרטר, ברשת החברתית Goodreads ביוגרפיה Member Profile, The Writers' Union of Canada (באנגלית) Jewish Group Boycotts Canadian Kids' Book, www.publishersweekly.com
ארנסט נורמנד

ארנסט נורמנד (באנגלית: Ernest Normand‏; 1857 – 1923) היה צייר אנגלי, שהתפרסם בזכות הסצנות ההיסטוריות והתנ"כיות וכן יצירות אוריינטליות. ארנסט נורמנד נולד בלונדון ב-30 בדצמבר 1857. בשנת 1884 התחתן עם הציירת הנרייטה ריי (1859–1928) אותה הכיר באקדמיה המלכותית לאמנויות. שניהם ציירו דמויות עירום על רקע עשיר וצבעוני. בימיהם, נמתחה עליהם ביקורת על נטייה לעודף חושניות בכמה מציוריהם. בני הזוג התבססו בלונדון משנת 1885, שם לארנסט היה סטודיו וקיבל תמיכה מהמעגל החברתי סביב לורד פרדריק לייטון. הם גרו בהולנד פארק, אזור מגורים של אמנים רבים באותם ימים. מבקרים שכיחים בביתם כללו את מיליי, פרינספ ווטס. אמנים בכירים אלה אימצו את בני הזוג, אך לא תמיד ביקורתם הייתה מבורכת. בזיכרונותיה, הנרייטה תיארה את עמדותיהם והתנהגותם של כמה מהאמנים הבכירים האלה. בשנת 1890 נסעו בני הזוג לפריז ללמוד באקדמיה ז'וליאן אצל ז'ול ג'וזף לפבר וז'אן ג'וזף בנימין-קונסטנט. בשנת 1893, עברו לאפר נורווד במזרח לונדון, לסטודיו שהוקם עבורם על ידי אביו של נורמנד. לזוג נולדו שני ילדים, בן (יליד 1886) ובת (ילידת 1893). הוא צייר ציורים היסטוריים ואוריינטליסטים, וצייר גם דיוקנאות. יצירתו הושפעה מהאחווה הפרה-רפאליטית. נורמנד צייר את הפרסקו "המלך ג'ון מעניק את המגנה כרטה" בבורסה המלכותית בלונדון (צויר ב־1900, שוחזר 2001). שפחה לבנה פיגמליון וגלטה אסתר והמן עבדות פנדורה מדיה וקבצים בנושא ארנסט נורמנד בוויקישיתוף ארנסט נורמנד, באתר Discogs (באנגלית) Peintres orientalistes britanniques, orientaliste.free.fr Henrietta Rae (Mrs. Ernest Normand) : Fish, Arthur : Free Download, Borrow, and Streaming, Internet Archive (באנגלית) Caroline Dakers, The Holland Park Circle: Artists and Victorian Society, New Haven, Yale University Press, 1999.
ויחינו-ז'ולבינו

נפת וְיִחִינוֹ-ז'וּלֵבִּינוֹ (ברוסית: район Выхино-Жулебино) היא נפה במחוז הדרום-מזרחי של העיר הפדרלית מוסקבה שברוסיה. שטחה 14.97 קמ"ר ואוכלוסייתה מונה 225,493 תושבים (2020). ויחינו-ז'ולבינו היא אחת הנפות הגדולות ביותר במוסקבה מבחינת גודל אוכלוסייה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. למרות העובדה שהמצב האקולוגי בנפה מוערך כלא בטוח בגלל זרימת תנועה גדולה דרך הנפה לאורך כביש הטבעת של מוסקבה, וולגוגרדסקי פרוספקט וריאזנסקי פרוספקט, כמו גם מזבלות בלתי חוקיות בפארק היער ז'ולבינסקי, זוהי הנפה הפחות בטוחה מבחינה סביבתית בהמחוז הדרום-מזרחי.[דרושה הבהרה] האוניברסיטה הממלכתית לניהול (אנ') אוניברסיטה מוסקבואית ממלכתית למדעי הרוח על שם מיכאיל שולוחוב (אנ') אוניברסיטה מוסקבואית למדעי הרוח (אנ') אוניברסיטה רוסית ממלכתית לתיירות ושירות (אנ') פארק-יער קוז'מינסקי (רו'), אזור טבע מוגן המקדש של אייקון ולחרנסקוי של אם האלוהים (רו') תחנת המטרו קוטלניקי מדיה וקבצים בנושא ויחינו-ז'ולבינו בוויקישיתוף אתר האינטרנט הרשמי של ויחינו-ז'ולבינו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
דן גילברט

דניאל (דן) גילברט (באנגלית: Daniel Gilbert, נולד ב-17 בינואר 1962) הוא מיליארדר, איש עסקים, משקיע, ונדבן אמריקאי יהודי. הוא ממייסדי Quicken Loans, חברת ההלוואות המקוונות הגדולה בעולם, והמייסד של רוק ונצ'רס. הוא הבעלים קבוצת ה-NBA קליבלנד קאבלירס. גילברט הוא הבעלים של מספר מוצגי וקבוצות ספורט, כולל קליבלנד מונסטרס מה-AHL, וקאנטון צ'ארג' מליגת הפיתוח של ה-NBA. גילברט הוא יו"ר של ג'ק אנטרטיינמנט (לשעבר רוק גיימינג), אשר פתחה את ה"Horseshoe Casino" הראשון שלה במרכז קליבלנד במאי 2012. הונו האישי זינק בארבעת החודשים מאי-אוגוסט 2020 מ-6.5 למעל 63 מיליארד דולר (מהמקום ה-236 בעולם למקום ה-18 בעולם). ובמרץ 2021 עמד על מעל 82 מיליארד. גילברט נולד למשפחה יהודית בדטרויט, מישיגן. הוא גדל בסאות'פילד, מישיגן. קיבל תואר ראשון מאוניברסיטת המדינה מישיגן ודוקטור למשפטים (JD) מאוניברסיטת המדינה למשפטים של וויין. גילברט מתגורר במישיגן, עם אשתו ג'ניפר וחמשת ילדיהם. ג'ניפר חברת מועצת המנהלים של אורט אמריקה ושל "Israeli and Overseas Committee of the Jewish Federation of Metropolitan Detroit". מדיה וקבצים בנושא דן גילברט בוויקישיתוף דן גילברט, ברשת החברתית אקס (טוויטר) Pinho, Kirk; Walsh, Dustin (31 במרץ 2013). "Change quickens: Gilbert's downtown plan". Crain's Detroit Business. נבדק ב-19 בדצמבר 2014. {{cite news}}: (עזרה) Dammarell, Evan. "Cleveland Cavaliers and NBA Bring Hope To City With 2022 NBA All-Star Game". Forbes (באנגלית). נבדק ב-2019-02-01. "Quicken Loans Leadership Team: Dan Gilbert". Quicken Loans. נבדק ב-19 בדצמבר 2014. {{cite web}}: (עזרה) Guth, Douglas J. (3 במרץ 2005). "It's official! Dan Gilbert is Cavaliers' new boss". Cleveland Jewish News. נבדק ב-19 בדצמבר 2014. {{cite news}}: (עזרה) Tracy, Marc (18 במאי 2011). "Introducing … The Non-Jewish Conspiracy: NBA Draft lottery produces watershed moment in American Jewish history". נבדק ב-19 בדצמבר 2014. {{cite web}}: (עזרה) "Jewish Billionaires: 43 - Daniel Gilbert". 4 בספטמבר 2013. נבדק ב-19 בדצמבר 2014. {{cite web}}: (עזרה) Burns, Matt (3 בדצמבר 2012). "An Interview With Dan Gilbert, Self-Made Hometown Billionaire And The Leader Of The Detroit Renaissance". נבדק ב-19 בדצמבר 2014. {{cite web}}: (עזרה) Davis, Dave (15 באוקטובר 2011). "Dan Gilbert's Rock Gaming partners bound by friendship, desire to build upscale 'urban' casinos". The Plain Dealer. נבדק ב-19 בדצמבר 2014. {{cite news}}: (עזרה) Konstantin, Lynne (9 בפברואר 2012). "Jennifer Gilbert is poised to revolutionize the residential interior design industry". The Detroit Jewish News. נבדק ב-19 בדצמבר 2014. {{cite news}}: (עזרה) "Children's National Health System Dedicates Gilbert Family Professorships in Neurofibromatosis" (הודעה לעיתונות). Children's National Medical Center. 15 בינואר 2014. נבדק ב-19 בדצמבר 2014. {{cite press release}}: (עזרה)
צ'ארלס מק'קרי

צ'ארלס מק'קרי (באנגלית: Charles McCarry;‏ 14 ביוני 1930, פיטספילד – 26 בדצמבר 2019, וירג'יניה) היה סופר אמריקאי שהתמחה בספרות ריגול ובעבר היה איש ה-CIA. צ'ארלס מק'קרי נולד בעיירה במסצ'וסטס וגדל בווירג'יניה. לאחר סיום בית הספר הוא התגייס לצבא ארצות הברית והיה עיתונאי ב"כוכבים ופסים". בשנות ה-50 של המאה ה-20 הוא כתב נאומים לדווייט אייזנהאואר. בסוף שנות ה-50 הוא הצטרף ל-CIA והיה סוכן שטח(אנ'). בשנת 1967 צ'ארלס מק'קרי עזב את השרות והחל לכתוב ספרים. לאחר מספר ספרים שזכו להצלחה לרבות ספר "דמעות של סתיו". הוא גילה לציבור הרחב שתקופה ארוכה היה סוכן השרות החשאי. בנוסף לספרי מרגלים, מק'קרי כתב עבור National Geographic, ניו יורק טיימס, וול סטריט ג'ורנל, וושינגטון פוסט ועיתונים נוספים. הסדרה גדולה של צ'ארלס מק'קרי כוללת כ-10 ספרים והיא מתרכזת בפעילות של סוכן בשם פול כריסטופר. הספר הראשון בסדרה פורסם בשנת 1977 ואחרון בשנת 2007. על בסיס אירועי הסדרה צולם סרט קולנוע על ידי כריסטופר נולאן. חלק מספרי צ'ארלס מק'קרי לרבות מרגלים ותיקים תורגמו לעברית. בספרים שלו צ'ארלס מק'קרי תיאר חקר תכנים בתקשורת על ידי תוכניות מחשב ושימוש במטוסים אזרחיים ככלי נשק למטרות טרור עוד בשנת 1979 בספרו Better Angels. צ'ארלס מק'קרי, במסד הנתונים הקולנועיים IMDb (באנגלית) צ'ארלס מק'קרי, באתר AllMovie (באנגלית) צ'ארלס מק'קרי, במסד הנתונים הקולנועיים KinoPoisk (ברוסית) ביבליוגרפיה ספרים של מק'קרי שתורגמו לעברית